# **DECIZIA ETAPEI DE ÎNCADRARE**

## Nr. număr din 01.07.2016

Ca urmare a solicitării de emitere a acordului de mediu adresate de **Onufrei Vasile**, cu sediul în Str. SAT MARGINEA, Nr. 1992, Marginea, Judetul Suceava, , înregistrată la APM Suceava cu nr. 3598/12.04.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 01.07.2016, că proiectul **“CONSTRUIRE ABATOR DE CAPACITATE MICĂ, CARMANGERIE, MAGAZIN DESFACERE, SEDIU ADMINISTRATIV, BAZIN VIDANJABIL, INSTALAȚIE SI BRANȘAMENT ELECTRIC, AMENAJARE ACCESE, PLATFORME ȘI ÎMPREJMUIRE”** propus a fi amplasat în com. Marginea, nr.882-H, jud. Suceava, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, la pct.7, lit.f abatoare;

 b) Deschierea proiectului:

Amplasamentul este situat în intravilanul satului Marginea, nr.882-H, jud.Suceava. Accesul pe parcela se realizeaza pietonal si auto din doua drumuri comunale prin intermediul unei platforme betonate.

 Vecinătățile amplasamentului sunt:

* N - drum comunal si locuinta particulara la aprox. 30 m.
* S - drum comunal si locuinta particulara la aprox. 43 m.
* V - Service auto la aprox. 33 m.
* E - locuinta particulara la aprox. 40 m.

Pe amplasament va fi amplasată oconstructie cu destinatia abator de capacitate mica, carmangerie, sediu administrativ si magazin desfacere produse din carne. Programul de functionare va fi pentru abator si carmangerie de luni pana vineri de la 8.00 – 18.00 cu sambata intre orele 8.00 – 14.00 cu duminica si in sarbatori legale inchis. La magazinul de desfacere se va respecta acelasi program.

Regim de înălțime P+1E partial

Suprafață teren St = 1232 mp

Arie construiăa Sc = 317,80 mp

La parter se vor amplasa: vestiare, dușuri, grupuri sanitare, camere frig depozitare piele, corne, copite, par, organe, camera separare mațe, camera prelucrare burta, oficiu veterinar, linie sacrificare porcine, bovine, scripeti, sala tranșare, camera frigorifica, camera conservare, prelucrare porcine, prelucrare bovine, camera portionare, camera mate, camera produse afumate, zona livrari, birou livrari, afumatoare, camera preparare, magazin vanzare.

La etaj vor fi amplasate birouri, depozite și centrala termică.

**Capacitate:**

*Abator de mica capacitate* – 40 porcine și 20 bovine/lună.

*Carmangerie* – 3400 Kg – porcine, 5000 Kg – bovine ; Total : 8400 Kg / luna.

*Flux tehnologic abatorizare porcine și bovine:* asomare, scurgere sange, oparire, eviscerare, spalare, transare, dupa transare produsele rezultate se vor duce la camerele frigorifice, produsele rezultate vor merge catre procesare;

*Flux tehnologic carmangerie (procesare):* tranșare, sortare, fierbere, preparare, ambalare.

 Activitatea specifică desfășurată în cadrul obiectivului analizat va fi:

* abator, cu capacitatea de: 40 porci/lună și 20 vite/lună;
* unitate procesare carne: 8,4 t/lună.

În cadrul procesului de procesare se vor mai utiliza: membrană – 30 Kg/lună, mațe – 15 Kg/lună, folii – 80 Kg/lună, sare – 100 Kg/lună; piper – 5 Kg/lună, boia – 3 Kg/lună și conservanți – 3 Kg/lună.

Abatorul este dotat cu: dispozitiv asomare; macara; utilaj jupuire; scripete; utilaj despicare; fierăstrau; cântar.

Carmangeria este dotată cu: macara; banc lucru – porcine; banc lucru bovine, unelte (cuțite, fierăstraie); sterilizator; mașină tocat; mașină pastă; mașină umplut; feliator; mașină de vidat; aparate frigorifice cu freon R404 – 12Kg și freon R134 – 5 Kg.

**Utilități:**

* **alimentarea cu apă potabilă** se va realiza **din sursa proprie anume de la un puț forat echipat cu hidrofor.**
* **apele uzate menajere** și **tehnologic** vor fi colectate într-un bazin vidanjabil betonat cu dimensiunile L x l x H = **4,50 x 2,50 x 2,00 m – V = 22,5 mc**, care va fi vidanjat periodic;
* **apele pluviale** se vor scurge liber la teren;
* **gunoiul de grajd** de la padocul de animale și conținutul stomacal vor fi depozitate pe o platformă betonată cu suprafața de 4 x 3 x 2 m, cu închidere pe trei laturi, amplasată în exteriorul incintei, la cca. 1,6 km. Gunoiul de grajd, împreună cu conținutul stomacal, vor fi preluate și transportate pe terenurile arabile, în vederea utilizării ca îngrășământ natural;
* **alimentarea cu energie electrică** se va asigura prin racord la rețeaua electrică din zonă;
* **energia termică** va fi asigurată de o centrală termică cu P = 90 kW, cu funcționare pe combustibil solid (lemn).
* **deșeurile menajere**rezultate în cadrul unității vor fi colectate în europubele, de unde sunt apoi preluate şi transportate la platforma de deșeuri de către Serviciul de Salubritate.

**Cantitate gunoi rezultată**

Cu cca. 15 ore înainte de trimiterea la abatorizare, animalele nu mai sunt hrănite.

* bovine - 0,02 mc/săpt. x 5 capete = 0,1 mc/ săptămână;

*sau:*

* porcine - 0,004 mc/cap/săpt. x 10 capete = 0,04 mc/ săptămână.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

Condiţiile de realizare a proiectului:

 a) investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în certificatul de urbanism emis de Primăria Marginea.

b) conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

 c) se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;

 d) se vor lua toate măsurile tehnice şi organizatorice pe toată perioada desfăşurării lucrărilor pentru a nu afecta factorii de mediu, sănătatea şi confortul populaţiei din zona respectivă;

 e) întreţinerea şi reparaţia utilajelor şi mijloacelor de transport folosite la lucrări se va face în unităţi specializate; utilajele tehnologice şi mijloacele de transport vor respecta prevederile HG nr. 332/2007 privind stabilirea procedurilor pentru aprobarea de tip a motoarelor destinate a fi montate pe maşini mobile nerutiere şi a motoarelor destinate vehiculelor pentru transportul rutier de personae sau marfă şi stabilirea măsurilor de limitare a emisiilor gazoase şi de particule poluante provenite de la acestea, în scopul protecţiei atmosferei;

 f) se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile, colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi;

 g) nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;

 h) la finalizarea lucrărilor se vor îndepărta resturile de materiale de construcţie şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

 i) se vor obţine toate avizele prevăzute în certificatul de urbanism, precum și avizul de gospodărirea apelor emis de Sistemul de Gospodărirea Apelor.

 j) **La finalizarea investiţiei titularul are obligaţia de a solicita emiterea autorizaţiei de** **mediu.**

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Şef serviciu**

 Întocmit,